4K
Ultra HD:n 3 840 x 2 160 resoluutio on tarkalleen neljä kertaa korkeampi kuin Full HD:ssa. Kuvanlaatu on siis parempi ja näytölle mahtuu myös enemmän sisältöä. Kääntöpuolena sisältö vaatii nopeamman internet-yhteyden sekä enemmän tallennustilaa. 4K-televisioilla on tapana parantaa HD-sisällön taso lähelle Ultra HD:ta.
8K
Jos haluat yksinkertaisesti terävimmän mahdollisen kuvan, suosittelemme valitsemaan 8K-television. Siinä on vielä neljä kertaa enemmän pikseleitä kuin 4K-televisioissa, joten kuva on äärimmäisen yksityiskohtainen.
8K-sisältöä on tosin tarjolla todella vähän. Satunnaisia YouTube-videoita lukuun ottamatta tarjolla on toistaiseksi hyvin vähän 8K-videoita. Esimerkiksi yksikään tunnettu striimauspalvelu ei tarjoa niitä. Televisiot pystyvät onneksi hyödyntämään keinoälyä muuttaakseen esimerkiksi 4K-kuvan 8K:ksi. Tätä kutsutaan termillä "ylöspäin skaalaus".
Vielä toistaiseksi 8K-resoluutio on niin harvinaista herkkua, ettei käyttäjillä ole mitään pakottavaa tarvetta ostaa niin korkeaa resoluutiota tukevaa televisiota. Jos kuitenkin haluat ratsastaa kehityksen aallonharjalla tai etsit huippuluokan TV:tä, se voi olla  harkitsemisen arvoinen vaihtoehto.
HDR
HDR-valokuvien tapaan myös HDR-teknologialla toteutettu video laajentaa vaaleiden ja tummien sävyjen skaalaa ja tekee erityisesti tummista alueista selkeämpiä. HDR-tekniikan hyödyntämiseksi myös kaikki sisällöt täytyy kuvata samalla tekniikalla, sillä tekniikkaa ei pysty lisäämään kuvaan jälkikäsittelyllä.